b'\n_START_ARTICLE_\nPovilas Katilius\n_START_SECTION_\nBiografija\n_START_PARAGRAPH_\nMok\xc4\x97si Prien\xc5\xb3 vidurin\xc4\x97je mokykloje. 1959 m. baig\xc4\x97 Kauno politechnikos instituto Elektrotechnikos fakultet\xc4\x85, \xc4\xafgydamas in\xc5\xbeinieriaus elektriko specialyb\xc4\x99._NEWLINE_Dar b\xc5\xabdamas studentas, 1957 m. prad\xc4\x97jo dirbti \xc5\xbdem\xc4\x97s \xc5\xabkio statybos projektavimo instituto elektrifikacijos skyriaus vyresniuoju techniku. \xc5\xa0iame institute dirbo 33 metus, ilg\xc4\x85 laik\xc4\x85 \xc4\x97jo sektoriaus vir\xc5\xa1ininko pareigas._NEWLINE_Susik\xc5\xabrus Lietuvos Persitvarkymo S\xc4\x85j\xc5\xabd\xc5\xbeiui, \xc4\xafsitrauk\xc4\x97 \xc4\xaf jo veikl\xc4\x85. 1990\xe2\x80\x931995 m. Kauno miesto tarybos deputatas, Socialin\xc4\x97s ir sveikatos apsaugos nuolatin\xc4\x97s deputat\xc5\xb3 komisijos pirmininkas, Kauno miesto tarybos prezidiumo narys. 199O-1992 m. Auk\xc5\xa1\xc4\x8diausiosios Tarybos deputato \xc4\x8ceslovo Stankevi\xc4\x8diaus pad\xc4\x97j\xc4\x97jas \xe2\x80\x93 sekretorius._NEWLINE_Nuo 1989 m. Lietuvos krik\xc5\xa1\xc4\x8dioni\xc5\xb3 demokrat\xc5\xb3 partijos (LKDP) narys. Pirmojoje konferencijoje 1990 m. i\xc5\xa1rinktas LKDP valdybos nariu, o antrojoje 1991 m. LKDP valdybos pirmininku. 1992-1996 m. ir 1996\xe2\x80\x932000 m. Seimo narys, Krik\xc5\xa1\xc4\x8dioni\xc5\xb3 demokrat\xc5\xb3 frakcijos seni\xc5\xabnas._NEWLINE_\xc5\xbdmona Birut\xc4\x97, s\xc5\xabnus Antanas, dukt\xc4\x97 Zita.'